Il-Malta Arts Festival jissokta bi dramm li jħallat elementi mill-letteratura Griega ma’ dawk kontemporanji; msawra fi produzzjoni oriġinali bil-Malti. “Ir-Ritorn” hija l-produzzjoni tat-teatru Anon li qed issir fil-mużew marittimu l-Birgu. Iċ-ċivilta Griega ħalliet impatt mhux biss fuq żminijiet imgħoddija iżda anki fuq kulturi kontemporanji. Allat; miti; u kreaturi fittizji ; teoriji ; prinċipji matematiċi u filosfi. Dawn huma uħud mill-elementi li ssawwru f’dawk iż-żminijiet u li baqgħu ħajjin f’dixxiplini kontemporanji bħall-edukazzjoni; politika; filosofija; arti ; letteratura; xjenza’ u oqsma oħra. It-teatru u l-letteratura b’mod partikolari iddakkru minn dawn l-elementi. Omeru huwa wieħed mill-awturi l-aktar influwenti ta kull żmien. Jingħad li x-xogħolijiet tiegħu kienu dejjem kkomunikati b’mod orali u sal- llum studjużi għadhom ma jaqblux dwar jekk l-awtur eżistiex jew le. Kien x’kien, ix-xogħolijiet tiegħu li għandhom l-għeruq tagħhom fit-tmien seklu qabel Kristu irreżistew il-barrieri taż-żmien; spazju u kultura u għadhom popolari. Lokalment, il-Grupp Theatre Anon b atturi mill-Ospizio; Metamorphosis u Candide se jtellgħu id-Dramm ir-Ritorn bi script bbażat fuq id-dramm ta Omeru – Odyssey. Id-dramm jirrakkonta kif l-eroj grieg Ulisse jirnexxielu jasal id-dar wara l-gwerra imdemmija fi Trojja wara vjaġġ ta għaxar snin. Matulu jiltaqa ma’ allat; mostri u kreaturi. Il-mumenti huma imfissra u kkomunikati bil-lingwa tat-teatru fl-istorja li tixhed perseveranza; battuti komiċi u elementi kurraġġużi.